# Almindelig Husløg

### Fra Wikipedia, den frie encyklopædi

| Almindelig Husløg | ?

Almindelig Husløg på sit naturlige voksested i bjergene.
Videnskabelig klassifikation

Rige: | Plantae (Planter)
Division: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Saxifragales (Stenbræk-ordenen)
Familie: | Crassulaceae (Stenurt-familien)
Slægt: | Sempervivum (Husløg)
Art: | Sempervivum tectorum

Almindelig husløgs blomsterstand.

Almindelig Husløg (Sempervivum tectorum) er en staude med rosetstillede blade. Stænglerne ses ikke, og de enkelte blade er sukkulente (= tykke med vandholdige celler), elliptiske til omvendt ægformede med lang, skarp spids. Oversiden er voksklædt og grågrøn, mens undersiden er grårød. Randen er forsynet med fine hår. Blomsterne sidder i en løs stand for enden af en 20-40 cm lang stængel. De enkelte blomster er stjerneformede og rosenrøde. Frugterne er bælgkapsler med mange, spiredygtige frø.

Ikke-synlige træk

Rodnettet er kraftigt og dybtgående. Planten spredes let ved afrevne siderosetter og (sjældnere) ved frø. Bladrosetten dør bort efter afblomstring, men har som regel forinden sat små siderosetter.

Størrelse

0,10 × 0,20 m (10 × 2 cm/år). Læg mærke til, at afrevne siderosetter og frøplanter kan få det til at se, som om moderplanten er større, end den egentlig er i sig selv.

Hjemsted

Almindelig Husløg hører hjemme på mineralfattig, tør og varm bund i Centraleuropas bjerge. Den er indført til Danmark (plantet i stråtage som værn mod brand) og findes nu forvildet på Bornholms klipper, på stendiger og på sydvendte hulveje i Jylland.

## [redigér] Kilde

- Sten Porse: Plantebeskrivelser, DCJ 2003 (CD-Rom).

Hentet fra "http://da.wikipedia.org../../../a/l/m/Almindelig_Husl%C3%B8g_b540.html"

Kategorier: Taksonomisk beskrevet | Haveplanter | Stauder | Rosa blomster | CAM-planter

##### Views

- Artikel
- Diskussion
- Nuværende version

##### Søg

##### Andre sprog

- Deutsch
- Français
- Italiano
- Norsk (bokmål)
- Svenska